Þingflokkur Sjálfstæðisflokksins gerði sér lítið fyrir og gerði fjölmiðlafrumvarp Lilju Alfreðsdóttur að sínu . Vel að verki heyrist í Hádegismóum . Og víðar . Nú er spurt hver mun mæla fyrir frumvarpinu , Birgir Ármansson þingflokksformaður eða mun Lilja sjálf láta það yfir sig ganga að mæla hróðug fyrir leyfunum af eigin frumvarpi ? Varla ? Frekjurnar hafa náð sínu fram . Ríkisútvarpið skal fá að gjalda fyrir það sem það hefur gert . Sakirnar eru einkum tvær . Og báðar rangar . Í öfugri tímaröð eru þær þessar : Samherjamálið sýnir og sannar að þannig þenkjandi fóli hentar ekki að eftir sé einn fjölmiðill sem getur gert upplýsandi þætti eins og Kveikur gerði . Það hentar bara ekki . Hin sökin er langdregnari . Í grjótharðasta baklandi Sjálfstæðisflokksins trúa menn , í fúlustu alvöru , að fyrirséður dauði Moggans , sé Ríkisútvarpinu að kenna . Faðmlag Sjálfstæðisflokksins er hinum ríkisstjórnarflokknum svo mikils virði að þeir munu éta hrátt og soðið , svo ekki sé meira sagt , í von um að fá að njóta einvhern tíma .